## Rješenje kojim se Kreditnoj instituciji Privredna banka Zagreb - dioničko društvo, sa sjedištem u Zagrebu, izdaje prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti

### NN 81/2009 (10.7.2009.), Rješenje kojim se Kreditnoj instituciji Privredna banka Zagreb - dioničko društvo, sa sjedištem u Zagrebu, izdaje prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti

81 10.07.2009 Rješenje kojim se Kreditnoj instituciji Privredna banka Zagreb - dioničko društvo, sa sjedištem u Zagrebu, izdaje prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti

HRVATSKA AGENCIJA ZA NADZOR FINANCIJSKIH USLUGA

1969

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 16. stavka 3. i članka 588. stavka 5. Zakona o tržištu kapitala (»Narodne novine« br. 88/08 i 146/08), Uprava Hrvatske agencije za nadzor financijskih usluga, na zahtjev kreditne institucije Privredna banka Zagreb – dioničko društvo, sa sjedištem u Zagrebu, Račkoga 6, u predmetu izdavanja prethodne suglasnosti o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga sukladno Zakonu o tržištu kapitala, na sjednici održanoj 18. lipnja 2009. godine donijela je

RJEŠENJE

1. Kreditnoj instituciji Privredna banka Zagreb – dioničko društvo, sa sjedištem u Zagrebu, Račkoga 6, izdaje se prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti i s njima povezanih pomoćnih usluga, iz članka 5. stavka 1. i stavka 2. Zakona o tržištu kapitala, i to:

a) zaprimanje i prijenos naloga u svezi jednog ili više financijskih instrumenata

b) izvršavanje naloga za račun klijenta

c) trgovanje za vlastiti račun

d) investicijsko savjetovanje

e) usluge provedbe ponude, odnosno prodaje financijskih instrumenata uz obvezu otkupa

f) usluge provedbe ponude, odnosno prodaje financijskih instrumenata bez obveze otkupa

g) pohrana i administriranje financijskih instrumenata za račun klijenata, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja

h) davanje kredita ili zajma ulagatelju kako bi mu se omogućilo zaključenje transakcije s jednim ili više financijskih instrumenata, ako je u transakciju uključeno društvo koje odobrava zajam ili kredit

i) savjetovanje o strukturi kapitala, poslovnim strategijama i srodnim pitanjima, kao i savjetovanje i usluge vezane uz spajanja i stjecanja udjela u društvima

j) usluge deviznog poslovanja ako su vezane uz pružanje investicijskih usluga

k) investicijsko istraživanje i financijska analiza, kao i ostale preporuke koje se odnose na transakcije s financijskim instrumentima

l) usluge vezane uz usluge provedbe ponude, odnosno prodaje financijskih instrumenata uz obvezu otkupa

m) investicijske usluge i aktivnosti te pomoćne usluge članka 5. Zakona o tržištu kapitala koje se odnose na temeljnu imovinu izvedenica iz članka 3. stavka 1. točke 2. podtočke d. alineje 2., 3., 4. i 7. Zakona o tržištu kapitala, kada su te investicijske usluge i aktivnosti nadovezane na investicijske ili pomoćne usluge.

2. Prethodna suglasnost o udovoljavanju uvjetima za pružanje investicijskih usluga i obavljanje investicijskih aktivnosti iz točke 1. i točke 2. izreke ovog rješenja odnosi se na sve financijske instrumente iz članka 3. stavka 1. točke 2. Zakona o tržištu kapitala.

3. Kreditna institucija ovlaštena je držati novac i financijske instrumente klijenta.

4. Ovo rješenje upisuje se u Registar ovlaštenih društava, koji vodi Hrvatska agencija za nadzor financijskih usluga, pod rednim brojem 81.

5. Izrjeka ovog rješenja objavit će se u »Narodnim novinama«.

Klasa: UP/I-451-04/09-03/01

Urbroj: 326-111/09-5

Zagreb, 18. lipnja 2009.

Zamjenik predsjednika Uprave
Ivan Vrljić, v. r.

Rješenje, NN 81/2009-1969